Toshkent shahar IIBB yo‘llarni ifloslantirganlik uchun jarimalar solinishi haqida ogohlantirdi

Toshkent shahar Ichki ishlar bosh boshqarmasi o‘z saytida Toshkent shahri hududidagi qurilish maydonlarida ekologiya va atrof-muhitga zarar yetkazmaslik, qurilish ishlari olib borilayotgan hududlarda transport vositalaridan foydalanish madaniyatiga rioya qilish va shahar ko‘chalarini toza saqlash tartib-qoidalariga amal qilishga chaqirdi.

Xabarda eslatilishicha, Toshkent shahar hokimining 2017-yil 11-oktabrda imzolangan №158-son farmoyishining 3-bandida buyurtmachi va pudratchi tashkilot rahbarlari, shaharda qurilish ishlarini olib borayotgan mulkchilik shaklidan qat’i nazar yuridik va jismoniy shaxslar:
Toshkent shahar Ichki ishlar bosh boshqarmasi yo‘l harakati xavfsizligi boshqarmasi tomonidan poytaxtda qurilish obyektlariga qatnaydigan transport vositalarining ozodaligi nazoratga olinishi hamda o‘rnatilgan tartibda muntazam ravishda maqsadli reydlar o‘tkazilishi, ushbu tartib-qoidaga amal qilmagan haydovchi va mas’ul shaxslarga nisbatan esa O‘zbekiston Respublikasi ma’muriy javobgarlik to‘g‘risidagi kodeksining 147-moddasiga muvofiq tegishli choralar ko‘rilishi haqida ogohlantirildi.
O‘zbekiston Respublikasining ma'muriy javobgarlik to‘g‘risidagi kodeksi 147-moddasiga ko‘ra, yo‘llarga, yo‘l inshootlariga, yo‘l harakatini tartibga solib turuvchi texnik vositalarga shikast yetkazish, ularni saqlash qoidalarini buzish; yo‘llarga, temir yo‘ldan o‘tish joylariga, yo‘l harakatini tartibga solib turuvchi boshqa inshootlar yoki texnik vositalarga shikast yetkazish, shuningdek yo‘l harakatiga qasddan xalal berish, shu jumladan yo‘l qoplamasini ifloslantirish yo‘li bilan xalal berish — eng kam ish haqining o‘n baravari miqdorida jarima solishga sabab bo‘ladi.
Yo‘l belgilarini o‘rnatish, yo‘llarni, temir yo‘ldan o‘tish joylari va boshqa yo‘l inshootlarini harakat uchun xavfsiz holda saqlash qoidalarini buzish yoki yo‘lning ayrim qismlaridan foydalanish harakat xavfsizligiga tahdid etadigan paytda ularda harakatni o‘z vaqtida taqiqlash yoki cheklash choralarini ko‘rmaslik — mansabdor shaxslarga eng kam ish haqining o‘n besh baravari miqdorida jarima solishga sabab bo‘ladi.